Аўравіль

Аўравіль («горад світання») — міжнародны горад на поўдні Індыі, заснаваны ў 1968 годзе і развіваецца пад эгідай ЮНЕСКА. Размешчаны ў штаце Тамілнад побач з горадам Пандышэры. Па заяве заснавальніцы горада Міры Альфасы, горад павінен стаць эксперыментам па стварэнні інтэрнацыянальнага грамадства людзей, якія жывуць па-за палітыкай і рэлігійнымі перавагамі.

Асноўная частка жыхароў Аўравіля сілкуецца тым, што вырошчвае на сваіх агародах. Працаўнікам па найму заработная плата выдаецца не грашыма, а баламі, якія потым можна абмяняць на ежу. Пры гэтым медыцынская дапамога, адукацыя, забаўляльныя паслугі і курсы прадастаўляюцца жыхарам Аўравіля бясплатна. Супольнасць атрымлівае даход ад турызму, а таксама атрымлівае фінансавую падтрымку ад ЮНЕСКА.

У Аўравіле ёсць арт-камуны, фермы, швейныя майстэрні, навучальныя цэнтры, медыцынскія цэнтры, прадпрыемствы па вытворчасці цэглы і мэблі.
 Насельніцтва 

 Крыніцы 

Катэгорыя:Гарады Тамілнада